आईटी क्षेत्र में इनोवेटिव एप्रोच से कामयाबी संभव, पहल करने की जरूरत : कुलपति
सूचनाएवं संचार प्रौद्योगिकी क्षेत्र में वैश्विक स्तर पर निरंतर हो रहे विकास के साथ कदमताल करने के लिए नवोन्मेषी पहल की जरूरत है। इनोवेटिव एप्रोच से आईटी क्षेत्र में कामयाबी संभव है। यह कहना है एमडीयू के कुलपति प्रो. बिजेंद्र कुमार पूनिया का। वे सोमवार को विवि के कंप्यूटर साइंस एवं एप्लीकेशंज विभाग की ओर से एमर्जिंग ट्रेंड्स इन क्लाउड कंप्यूटिंग एंड बिग डाटा एनालिटक्स विषय पर आयोजित राष्ट्रीय संगोष्ठी में बोल रहे थे।
कुलपति ने शोध पत्रों से संबंधित सीडी स्मारिका का विमोचन करते हुए कहा कि ऐसे आयोजन नॉलेज बढ़ाने के लिए बेहतर है। इनमें सभी को भाग लेना चाहिए। विभागाध्यक्ष प्रो. नसीब सिंह गिल ने कहा कि क्लाउड कंप्यूटिंग तथा बिग डाटा एनालिटक्स के बढ़ते महत्व के दृष्टिगत इस संगोष्ठी का आयोजन किया गया है। एक दिवसीय राष्ट्रीय संगोष्ठी में चार तकनीकी सत्र आयोजित किए गए। संगोष्ठी में लगभग 300 शोध पत्र प्रस्तुत किए गए। इस मौके पर संगोष्ठी की संयोजिका पूजा मित्तल, डा. बाल किशन, डा. प्रीति शर्मा, डा. संदीप दलाल के अलावा विभाग के प्राध्यापक, शोधार्थी एवं विद्यार्थी शामिल रहे।
hin_Deva hin_Deva hin_Deva